Cyd Charisse

Cyd Charisse (jaiotza-izena: Tula Ellice Finklea) (Amarillo, Texas, 1922ko martxoaren 8a - Los Angeles, Kalifornia, 2008ko ekainaren 17a) estatubatuar dantzaria eta aktorea izan zen. 1950eko hamarkadako zinema musikalean. ospea irabazi zuen akatsik gabeko teknikagatik eta bere begirada xarmant eta sentsualagatik.

Biografia

Hastapenak balletean 
Betidanik deitu izan zioten Cyd ezizenez, Sister hitzetik sortua. Dantza Nico Charisse koreografoaren zuzendaritzapean ikasi zuen. 1939an harekin ezkondu zen. 1947an dibortziatu eta urtebete geroago, Tony Martin abeslariarekin ezkondu zen eta 60 urte egon ziren elkarrekin. Hamalau urte zituela Montecarloko Errusiar Balleteko dantzaria izan zen. Charisse kasualitatez iritsi zen dantzaren eta ikuskizunaren mundura.

Aktorea zinema musikalean 
Charissek betikotu zituen Brigadoon (1954), New Yorken bizi den edertasuna (1955), Moskuko ederra (1957) filmetan musika-komediaren unerik berezienak. Euripean Abestuz filmean (1952) Gene Kellyren bikotea izan zen, eta Broadway Melody Ballet dantzatu zuen. Fred Astairerekin Guztiak antzerkira (1953) lanean dantza erromantiko bat egin zuen. Bestalde, aktore gisa lan handia egin zuen Nicholas Rayren Tranpa (1958) filmean eta Minnelliren Beste hamabost egun (1962).

Aktore dramatikoa 
1950eko hamarkadaren amaieran Hollywoodeko musikalen moda pasatu ondoren, Charissek dantza utzi zuen, baina zinema eta telebistako rol batzuk antzeztu zituen 1960 eta 1990 artean.

Heriotza 
Bihotzeko infartu batek jota hil zen.

Euskal Herrian 

 1990ean Zinemaldian egon zen lehen aldiz.
 1994an Zinemaldiak Urrezko Maskorra eman zion bere ibilbidearen errekonozimendu gisa.

Oinarri on bat izatea garrantzitsua da edozertarako, eta baletak oinarri oso osoa ematen dio dantzariari. Beraz, niretzat oso erraza izan zen beste dantza estilo batzuetara pasatzea. (Cyd Charisse)

Irudi galeria

Bitxikeriak 

 The Love Boat telesailean agertu zen.

Erreferentziak

Kanpo estekak 

 [Bideoa] Dancing in the Dark por Cyd Charisse y Fred Astaire
 [Bideoa] CYD CHARISSE, the best dancer in Hollywood history

Ameriketako Estatu Batuetako dantzariak
Texastarrak
Ameriketako Estatu Batuetako Artearen dominadunak
Ameriketako Estatu Batuetako emakume aktoreak
Gaixotasun kardiobaskularrek hildakoak